# Il-Ġurnal Uffiċjali C 112A/30 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 112A |
| | |
| Edizzjoni bil-Malti | Informazzjoni u Avviżi | Volum 5930 ta' Marzu 2016 |

ISSN 1977-0987

Il-Ġurnal Uffiċjali

tal-Unjoni Ewropea

C 112A

Edizzjoni bil-Malti

Informazzjoni u Avviżi

Volum 5930 ta' Marzu 2016

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | Il-Qorti tal-Ġustizzja tal-Unjoni Ewropea |
| 2016/C 112A/01 | Sejħa għal kandidati | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

Il-Qorti tal-Ġustizzja tal-Unjoni Ewropea

2016/C 112A/01

Sejħa għal kandidati

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Qorti tal-Ġustizzja tal-Unjoni Ewropea

| 30.3.2016 | MT | Il-Ġurnal Uffiċjali tal-Unjoni Ewropea | CA 112/1 |
| --- | --- | --- | --- |

30.3.2016

MT

Il-Ġurnal Uffiċjali tal-Unjoni Ewropea

CA 112/1

---

SEJĦA GĦAL KANDIDATI

(2016/C 112 A/01)

Il-pożizzjoni ta’ Direttur Ġenerali (Gradi AD 15 – AD 16) tat-traduzzjoni fi ħdan il-Qorti tal-Ġustizzja tal-Unjoni Ewropea fil-Lussemburgu hija vakanti. Din il-pożizzjoni ser timtela skont l-Artikolu 29(2) tar-Regolamenti tal-Persunal tal-Unjoni Ewropea.

NATURA TAL-FUNZJONIJIET U KUNDIZZJONIJIET MEĦTIEĠA

Taħt l-awtorità tar-Reġistratur tal-Qorti tal-Ġustizzja tal-Unjoni Ewropea, id-Direttur Ġenerali tat-traduzzjoni huwa responsabbli għad-Direttorat Ġenerali tat-traduzzjoni. Dan id-direttorat ġenerali (1) jiżgura l-provvista ta’ traduzzjoni legali tal-Qorti tal-Ġustizzja tal-Unjoni Ewropea. Huwa jikkontribwixxi għall-osservanza tas-sistema lingwistika tal-qrati li jikkostitwixxu din l-istituzzjoni, kemm fir-rigward tat-trattament tal-proċeduri u kemm fir-rigward tal-pubblikazzjoni tal-ġurisprudenza. Dan id-dipartiment huwa kompost minn madwar 900 persuna, fosthom iktar minn 600 ġurista lingwista, u juża s-servizzi ta’ numru kbir ta’ kollaboraturi esterni.

Id-Direttur Ġenerali tat-traduzzjoni għandu l-inkarigu li jmexxi u jikkoordina l-azzjoni tad-diretturi kif ukoll tal-kapijiet tad-diviżjonijiet lingwistiċi tal-unitajiet funzjonali fi ħdan id-Direttorat Ġenerali. Fil-qadi tal-funzjonijiet tiegħu, huwa jikkoopera b’mod effikaċi mad-Diretturi Ġenerali l-oħra u mal-kapijiet tad-dipartimenti tal-istituzzjoni.

Id-Direttur Ġenerali għandu jkollu l-kapaċitajiet neċessarji sabiex jindirizza u jikkoordina x-xogħlijiet ta’ entità amministrattiva kbira. Għalhekk, huwa għandu juri sens kbir ta’ organizzazzjoni u għandu jkun kapaċi jadatta l-istruttura tad-Direttorat Ġenerali għall-evoluzzjoni tas-sistema ġudizzjarja. Huwa għandu jkollu wkoll sens tajjeb ħafna ta’ relazzjonijiet umani u ta’ kapaċitajiet ta’ konvinzjoni u ta’ motivazzjoni fir-rigward tal-kollaboraturi tiegħu.

L-amministrazzjoni tad-dipartiment għandha tkun ispirata mill-prijorità permanenti li l-metodi applikati jiġu adattati għall-ħtiġijiet tax-xogħol ġudizzjarju, li jinżamm livell għoli ta’ kwalità tat-traduzzjonijiet, u li tkompli tittejjeb il-produttività, b’mod partikolari, permezz ta’ titjib kostanti fl-organizzazzjoni kif ukoll użu mifrux ta’ teknoloġiji ġodda, li fir-rigward tagħhom, id-Direttur Ġenerali għandu juri interess kbir ħafna, b’mod partikolari f’dak li jirrigwarda l-għodda ta’ għajnuna għat-traduzzjoni.

Fid-dawl tan-natura ta’ funzjonijiet tiegħu, id-Direttur Ġenerali tat-traduzzjoni għandu jkollu formazzjoni legali sħiħa rrikonoxxuta b’diploma ta’ livell universitarju.

Fir-rigward tal-funzjonijiet li għandhom jitwettqu, hija meħtieġa konoxxenza u esperjenza professjonali ta’ mhux inqas minn għaxar snin. Esperjenza professjonali fil-ġestjoni ta’ dipartiment tat-traduzzjoni legali tkun utli ħafna.

Huma meħtieġa konoxxenza approfondita ta’ lingwa uffiċjali tal-Unjoni Ewropea u konoxxenza tajba ħafna ta’ żewġ lingwi uffiċjali oħra tal-Unjoni. Għal raġunijiet ta’ servizz, hija mitluba konoxxenza tajba tal-Ingliż u tal-Franċiż.

PREŻENTAZZJONI TAL-KANDIDATURI

Il-kandidaturi għal din il-pożizzjoni għandhom jiġu indirizzati lir-Reġistratur tal-Qorti tal-Ġustizzja tal-Unjoni Ewropea, unikament permezz ta’ ittra elettronika, fl-indirizz elettroniku DGT-DIR.GEN@curia.europa.eu sa mhux iktar tard mid-29 ta’ April 2016. Mal-kandidaturi għandhom jintbagħtu curriculum vitae ddettaljat u kull dokument utli ieħor. Il-kandidati għandhom jibagħtu wkoll, mal-att tal-kandidatura tagħhom, nota ta’ mhux iktar minn ħames faċċati fejn jispjegaw il-proġett ta’ servizz tagħhom u fejn jindikaw x’jikkwalifikahom, fil-fehma tagħhom, għall-pożizzjoni li għandha timtela.

---

(1)  Informazzjoni addizzjonali dwar il-Qorti tal-Ġustizzja tal-Unjoni Ewropea, kif ukoll dwar id-direttorat ġenerali tat-traduzzjoni, hija disponibbli fis-sit Internet tal-istituzzjoni (www.curia.europa.eu).

---